Soraya Sáenz de Santamaría

María Soraya Sáenz de Santamaría Antón () er ein spansk politikar for  Partido Popular. Frå den 22. desember 2011 var ho visestatsminister (viseregjeringspresident) og talsperson for den spanske regjeringa.

Sáenz de Santamaría var tidligere partisekretær for Partido Popular og var vald inn for  valkrinsen Madrid i den 8. lovgjevande forsamlinga (2004–2008). I den 9. lovgjevande forsamlinga ble ho utpeikt av Mariano Rajoy til talsperson for Grupo Popular i den lovgjevande forsamlinga, der ho erstatta Eduardo Zaplana.Rajoy inicia la renovación del PP colocando a Sáez de Santamaría como portavoz en el Congreso (elpais.com) 

 Biografi 
Sáenz de Santamaría blei fødd i Valladolid i 1971 og tok vidaregåande utdanning på Instituto Zorrilla. Ho tok lisensiateksamen i juss ved Universidad de Valladolid då ho var 23 år gammal.Lista para la batalla · elpais.com 27 år gammal debuterte ho som statsadvokat (Abogada del Estado), og byrja si tenestegjering i León. Ho har undervist i forvaltningsrett ved Universidad Carlos III de Madrid."Dpto. de Derecho Administrativo de la UC3M"  (spansk)

 Politisk karriere 
Sáenz de Santamaría byrja ho i politikken i 2000, då ho var statsadvokat, som juridisk rådgjevar for Mariano Rajoy, som då var minister under kabinettsjefen Francisco Villar García-Moreno.Diario el País, 2008-04-06

Sáenz de Santamaría spesialiserte seg på innanrikspolitikk og har difor vore administrasjonssekretær for Partido Popular sin politikk når det gjeld sjølvstyre og lokalt styre.Secretaria ejecutiva de Política Autonómica y Local del Partido Popular Ho er dessuten medlem i den eksekutive nasjonalkomitéen til partiet. 

I det nasjonale valet i 2004 medverka Sáenz de Santamaría i utformninga av partiprogrammet for Partido Popular. I valet stod ho som nummer 18 på vallista til deputertkammeret. Ho blei ikkje vald på dette tidspunktet, men fekk seinare eit mandat då Rodrigo Rato, som var nummer to på lista, flytta til Washington, D.C. for å tenestegjere som administrerande direktør for Det internasjonale pengefondet. 

I valet i 2008 stod Sáenz de Santamaría på femteplass på vallista for kongressen for Madrid-provinsen, og blei vald inn 31. mars 2008. Leiaren for for Partido Popular, Mariano Rajoy, offentleggjorde at Sáenz de Santamaría hadde blitt talsperson for partiet i deputertkammeret etter Eduardo Zaplana, som hadde hatt same oppdrag under den tidlegare mandatperioden. 

Etter at Partido Popular vann valet 20. november 2011 utpeikte partileiaren Mariano Rajoy Sáenz de Santamaría til å ta hand om maktovertakinga frå den avgåande PSOE-regjeringa.

Den 21. desember 2011 blei Sáenz de Santamaría utnemnd til visepresident, statsråd uten portefølje (med ansvar for etterrettingstenesta, tidlegare under Forsvarsministeriet) og talsperson for regjeringa under leiing av Rajoy.

 Posisjon og ideologi 
Saenz de Santamaría, omtalt av mange medium som «den mektigaste kvinna i Spania sidan (returen av) demokratiet», har ofte blitt sett på for å gå inn for ei teknokratisk styringsform, utan ein klårt definert ideologi. Med avstand frå hovudstyret til partiet, bortsett frå at ho stod ved roret i området for regional og lokal poltikk, har det blitt peika på at ho bygga den politiske leiarskapen sin utanfor partiet i staden for frå innsida. Ho blir sett på som den teoretiske representanten for den mest moderate fløya i Partido Popular.

 Privatliv 
I 2006 gifta Sáenz de Santamaría med statsadvokaten José Iván Rosa Vallejo. Paret har ein son saman, som blei fødd 11. november 2011. 

 Kjelder 

Denne artikkelen bygger på «Soraya Sáenz de Santamaría» frå , den 19. mars 2024.  

 Bakgrunnsstoff 
 Biografía oficial (Congreso de los Diputados)

Kategori:Spanske politikarar
Kategori:Folk frå Valladolid